stanford-oval/wikipedia huggingface dataset:
שלמה זלמן לעווי (זלוטשוב)

| --- | --- |
 לידה:  1794 בערך ה'תקנ"ה פוזנן, רפובליקת פולין 
 פטירה:  18 ביולי 1831 (בגיל 37 בערך) ח' באב ה'תקצ"ה 
 מדינה:  פולין
 תקופת הפעילות:  ? – 18 ביולי 1831 
 רבותיו:  שלמה זלמן ליפשיץ, יעקב לורברבוים 
 בת זוג:  נישואים שניים: פריידל כ"ץ טרויבע
 אב:  אברהם לעווי 
 אם:  אסתר ינקלביץ (איציק) לעוי
 מספר צאצאים:  12
 
הרב שלמה זלמן לעווי (בערך ה'תקנ"ה – ח' באב ה'תקצ"א, 18 ביולי 1831) היה אב"ד זלוטשוב.
קורות חייו

נולד לרב אברהם לעווי מפוזנא ואסתר ינקלביץ (איציק) לעוי. למד אצל הרב שלמה זלמן ליפשיץ ואצל הרב יעקב מליסא. הוא היה רב בעיירה קלעטשואווע ובה'תרפ"ט עבר לעיר זלוטשוב לא ידוע עם מי הוא התחתן בנישואים הראשונים. בנישואים השניים שלו הוא התחתן עם פריידל כ"ץ טרויבע.
הוא נפטר ממגפה בעירו בשנת ה'תקצ"א. מסופר שהוא התפלל ואמר שהוא מוכן למסור את נפשו כדי שהמגפה תיעצר.
משפחתו

הרב שלמה זלמן התחתן פעמיים. לא ידוע אם מי הוא התחתן בנישואים ראשונים. בנישואיו השניים הוא התחתן עם פריידל. היה לו 12 ילדים, אחד מאשתו הראשונה ו-11 מאשתו השנייה.
לרב שלמה זלמן היו 4 אחים ואחות אחת, והוא היה הבכור.
הערות שוליים

1 2 3  הרב שלמה זלמן פראסט לעוי, באתר www.bazach.com
1 2 3  ספר ארח דוד: אסופת הלכות והליכות, חידושים ומכתבים, אורחות ותולדות / של ... רבי דוד בהר"ן ... ומשפחת בית אבותיו ; נלקט ונערך ע"י יוצאי חלציו ישראל גולדברג, נחום סילמן | בהר"ן, דוד, 1866-1946 (גולדברג, ישראל בן צבי פינחס) | The National Library of Israel, באתר www.nli.org.il (באנגלית)
| --- | --- |
בקרת זהויות :  NLI: 987007517263805171  VIAF: 308270749   WorldCat (עם VIAF): 308270749 
ערך זה הוא קצרמרבנושא רבנים. אתם מוזמנים לתרום לוויקיפדיה ו.
שמעון סוסן

שמעון סוסן (נולד בשנת 1959) הוא ראש המועצה האזורית חבל מודיעין משנת 2004.
ביוגרפיה

נולד ב-1959 במושב עזריקם להורים שעלו ממרוקו כחמש שנים קודם לכן. ברשות המשפחה הייתה רפת קטנה.
בשנת 1981 החל לעבוד בכפר הנוער בן שמן, תחילה כאב בית ובהמשך כקַנְיָן, והיה יו"ר ועד עובדי הכפר. במקביל השקיע בעסקים, והוא מחזיק ב-55% מחברת ש.י.ר (לשעבר "אחים סוסן") המחזיקה בשטחי מסחר על יד קריית מלאכי. באותה העת, החל להיות פעיל שטח במפלגת הליכוד, וב-1998 נבחר כחבר המועצה האזורית חבל מודיעין.
בינואר 2004 נבחר לראשות מועצה האזורית חבל מודיעין, כשגבר על פנחס עידן מאחיסמך. הוא זכה גם בבחירות ב-2008 כשגבר על טימי ברנרד מלפיד, וב-2013 איש לא התמודד מולו. הוא צמצם את הגירעונות של המועצה ופיתח את אזור התעשייה חמ"ן (חבל מודיעין) סמוך לשוהם המניב למועצה הכנסות גבוהות מארנונה. בתקופתו, הוכרזה חבל מודיעין כ"רשות איתנה" על ידי שרת הפנים איילת שקד. סוסן נחשב למקורב לפוליטקאים ברמה הארצית, בהם ישראל כ"ץ ודוד ביטן ובעיקר למשה כחלון, ואף היה פעיל מרכזי בהקמתה של מפלגת כולנו ושימש יו"ר עמית בקק"ל מטעמה.
בדצמבר 2017 נחקר סוסן בפרשת השחיתות המכונה תיק 1803 בחשד למעורבות בשוחד, אך לא נעצר. באפריל 2018 נעצר סוסן, יחד עם בכירים נוספים במועצה, בחשד לעבירות שונות, אך לאחר חקירה, באוקטובר התברר כי החשדות אינן נכונות והמשטרה החליטה להמליץ לסגור את התיק נגדו מחוסר אשמה.
בבחירות לרשויות המקומיות ב-2018 ניצח את רוני אזרק מבית עריף, ונבחר לכהונה רביעית. בבחירות 2024 התמודד כמועמד יחיד לראשות המועצה.
חיים אישיים

נשוי ואב ל-3. מתגורר במושב בן שמן. אשתו של סוסן קרובת משפחה של דוד יפרח, ראש מועצה אזורית שדות דן הסמוכה.
הערות שוליים

↑  יוסי מלול, שמעון סוסן – ראש המועצה האזורית חבל מודיעין: איש עשייה מוצלחת במרחב הכפרי, באתר כנס מדיה, 14 במרץ 2021
1 2 3   שוקי שדה, החשדות, הקשרים והקבלנים: כך הסתבך שמעון סוסן, מקורבו של שר האוצר כחלון, באתר TheMarker‏, 13 באפריל 2018
↑  תוצאות הבחירות לראשי המועצות האזוריות, באתר ערוץ 7, 28 בינואר 2004
↑  איילת שקד מכריזה על 7 רשויות מוספות כ"איתנות", פורטל "רשויות", 21 בדצמבר 2021
↑  אלון חכמון, ‏שמעון סוסן, המקורב לח"כ ביטן, הוא ראש המועצה שנחקר בפרשת 1803, באתר מעריב אונליין, 8 בדצמבר 2017
↑   גור מגידו ושוקי שדה, הותר לפרסום: מקורבו של כחלון ואחיה של פרח לרנר נעצרו בחשד לשוחד, הטיית מכרזים והלבנת הון, באתר TheMarker‏, 9 באפריל 2018
↑  מלכה רדוזקוביץ', ‏הקשר לכחלון, כ"ץ ומימון: מיהם הנחקרים החדשים בפרשת ביטן, באתר גלובס, 9 בדצמבר 2017
↑  מנחם שטאובר, ‏המשטרה ממליצה לסגור את התיק נגד ראש מועצת חבל מודיעין שמעון סוסן, באתר גלובס, 16 באוקטובר 2018
שטיפת קיבה

| --- | --- |

תמונה של זונדה בתוך פתח הקיבה.
 קישורים ומאגרי מידע
 MeSH:  D005751
שטיפת קיבה היא התהליך של ניקוי תוכן הקיבה. טכניקת שטיפת הקיבה נמצאת בשימוש כ-200 שנה כאמצעי להוצאת רעלים מהקיבה.
טכניקה זו משמשת בעיקר כאשר אדם בלע רעל כלשהו או לקח מנת יתר של תרופה. בין סמים אלו נכלל האלכוהול. לעיתים שוטפים קיבה גם לפני ניתוח על מנת לנקות את התוכן לפני שמתבצע שם חתך כלשהו ובכל מערכת העיכול.
מלבד במקרה של רעלים, שטיפת קיבה משמשת לאמת את דימום מערכת העיכול ואת רמתה
.
שטיפת קיבה נעשית לעיתים על מנת לטפל בחולי היפותרמיה
.
טכניקה

תוכן קיבה ניתן להסיר באמצעות שאיבה מיד או לאחר ריסוס מים דרך הצינור. שטיפת קיבה כרוכה בהכנסת צינור (זונדה) דרך הפה או האף (תוך "הסרת" גושים נוזלים) ומשם בתוך מורד צינור המזון (הוושט) לתוך הבטן. לפעמים תינתן תרופת אלחוש על מנת להפחית את הגירוי ואת מנגנון ההקאה המגורה על ידי הצינור.
הכנסת הצינור לבטן חייבת להתרחש בצורה מדויקת:
תוך הכנסת אוויר לריאות על ידי מזרק בו בזמן האזנה לקיבה
בדיקת רמת החומציות (pH) על ידי שאיבה של מיץ הקיבה
צילום רנטגן
התהליך חייב להתבצע בצורה מדויקת על מנת לוודא שהצינור אינו נכנס לריאות.
אצל מבוגרים מכניסים כמות קטנה של מים עם תמיסת מלח, אצל ילדים עקב מערכת חיסונית חלשה יותר וחשש מהיפותרמיה התהליך מבוצע רק על ידי מים.
מחשש להקאות מכשיר יניקה נמצא תמיד בהישג יד על מנת למנוע שאיפת חלקיקים לתוך הריאות.
התהליך מתבצע כמה פעמים עד שהמכשיר מראה שאין תוכן קיבה נוסף מלבד הנוזל-הנוזל צלול, בטפטוף של המכשיר 150-200 מיליליטר מים או עם תמיסת מלח.
אם החולה איננו בהכרה, מורדם, או אינו יכול לנשום לבדו, אזי הוא צריך להיות מונשם לפני ביצוע תהליך השטיפה.
האדם צריך להיות מורדם למשך הניתוח מסיכון של הלם או היפותרמיה.
מערכת העיכול. למידע על איבר, לחצו עליו.
טכניקה > התהליך הרפואי של הכנסת הצינור במטופל בהכרה

לאחר שהוחלט שאכן המטופל צריך לעבור שטיפת קיבה ולכן החלטה על הכנסת הנקז, עובר המטופל ומשפחתו הדרכה לגבי הצורך של הכנסת הנקז. אם החולה בהכרה מלאה, תהליך ההכנסה מתבצע כאשר החולה בישיבה. על מנת לדעת איזה אורך צינור דרוש על מנת להגיע לקיבה, יימדד המרחק מאוזנו של המטופל ועד עצם הקסיפואיד. לאחר מכן מוודאים שהצינור נמצא במקום ולאחר מכן יקובע הצינור לגוף המטופל.
טכניקה > התהליך הרפואי של הוצאת הצינור במטופל בהכרה

הוצאת הנקז תתבצע לאחר שהמטופל עבר שטיפת קיבה מלאה, כאמור, כאשר הנוזל בקיבה צלול. לפני הוצאת הנקז מוודאים שהמטופל בהכרה ושהוא מבין שהולכים להוציא את הנקז, תוך הוצאת הנקז המטופל צריך לנשום לאט. לאחר הוצאת הצינור בדרך כלל יינתן פחם פעיל כדי למנוע מהרעלים שנותרו בקיבה מלהיספג לתוך מחזור הדם.
אינדיקציות לביצוע שטיפת קיבה > שטיפת קיבה כתוצאה מהרעלה או מנת יתר

אחד התרחישים הגרועים ביותר אך גם מהנפוצים שביותר בהם מבצעים שטיפת קיבה היא כדי להציל את המטופל ממנת יתר או הרעלה.
שאיבת הקיבה היא פעולה התערבותית שמטרתה לעצור את כל מה שנשאר בקיבה מלהיספג בגוף, באמצעות השטיפה יש סיכוי שיהיה אפשר להפחית את ההשפעה של הרעל או התרופה ובכך להציל את חיי האדם.
בין אם מנת היתר של התרופה היא מקרית או מכוונת שאיבת הקיבה היא מהתהליכים הנפוצים ביותר לסיוע למטופל להתאושש מבליעת החומרים הלא רצויים.
השאיבה מתבצעת על מנת למנוע מכל החומר להגיע למחזור הדם
הרעלת אספירין: תינתן תוך טיפול רפואי נוסף, אך לאחר השטיפה יקבל המטופל "פחם פעיל" וחומר משלשל
הרעלת קוקאין: תנתן תוך מתן "פחם פעיל"
הרעלת אלכוהול
שטיפת קיבה משמשת לעיתים רחוקות בהרעלות מודרניות וכמה רשויות הציעו שזה לא יהיה בשימוש באופן שגרתי, אם בכלל, במצבי הרעלה

שטיפת קיבה צריכה להיחשב רק אם כמות הרעל שנבלע היא מסכנת חיים וגם אז ההליך יכול להתבצע תוך 60 דקות מרגע הבליעה
 .
שטיפה היא גם הטיפול הראשוני למחלת האטריזיה (אנ'), מצב בו המעי הדק סגור ולכן אין מעבר של נוזלים ומזון מהקיבה להמשך מערכת העיכול, ולפיכך הם מצטברים בקיבה.
אינדיקציות לביצוע שטיפת קיבה > שטיפת קיבה לפני ניתוח

מטופל יעבור שטיפת קיבה כאשר נרצה לנקות את מערכת העיכול לפני ניתוח בטן או בדיקת אנדוסקופיה.
בדרך כלל לפני התהליך יתבקש המטופל להימנע מלאכול ולשתות כמה שעות לפני התהליך וזה במטרה לאפשר ראייה יותר ברורה של מערכת העיכול ובנוסף הדבר הופך את ההרדמה ליעילה יותר.
בחלק מן המקרים שטיפת הקיבה היא הכרחית, בדרך כלל כאשר המטופל חסר ההכרה וההליך הוא הליך חירום וכאשר יש חשש לדימום בבטן.
סיבה נוספת לנקות את הבטן היא לאחר ניתוח או טראומה. במצבים אלה, ניתן להשתמש בשאיבת בטן כדי לנקות את כל הדם או נוזלים שייתכן שנאספו בבטן.
אינדיקציות לביצוע שטיפת קיבה > היפותרמיה ומכת חום

כאשר אדם סובל ממכת חום או מהיפתרמיה משמע הדבר שטמפרטורת הגוף עלתה או ירדה (בהתאמה) וכרגע נמצאת במצב קריטי, ללא המשך טיפול יש סכנה להידרדרות, כשל איברים ולבסוף מוות.
הפעולה ההתערבותית של שטיפת קיבה משמשת את הרופאים כדי לקרר ולחמם את הגוף לפי הצורך, כאשר הזונדה מחוברת לקיבה של המטופל יוכל הרופא להזליף מים חמים או קרים בהתאמה וכך לסייע לגוף לקרר או לחמם את עצמו ולחזור למצב של שיווי משקל.
אינדיקציות לביצוע שטיפת קיבה > בדיקה לתכולת הקיבה

כאשר רופאים ירצו לדעת מה תכולת הקיבה של המטופל הם יבצעו שטיפת קיבה ויאבחנו את החומר שייצא בתהליך, כגון :
רמת חומציות (pH) הקיבה
בדיקת המצאות חיידקים בקיבה
חשש לחסימה במעי הדק
אינדיקציות לביצוע שטיפת קיבה > הקלת לחץ

כאשר המעי הדק חסום מסיבות שונות, נוצר לחץ בקיבה של נוזלים ומזון ורופאים יכולים להקל על לחץ על ידי שטיפת קיבה.
אינדיקציות לביצוע שטיפת קיבה > מתי אסור לבצע שטיפת קיבה

אחת הסיבות העיקריות שלא נבצע שטיפת קיבה היא כאשר החומר הוא מאכל, כלומר יכול לאכל את הצינור ואת הציוד המשמש לשאיבה, אם אכן תבוצע שטיפה יש סכנה שהחומר ידלוף לריאות ויגרום לנזק נוסף למטופל.
אחרי בליעת חומר בסיסי-קורוסיבי
אחרי בליעת חומרים הידרוקרבונים (דלקים)
סכנת פרכוס, כלומר נתיב אוויר ללא הגנה
סיבוכים

סיבוכים כבר דווחו בעבר, אך סיבוכים רציניים הם דבר נדיר. הסיבוך המסוכן ביותר הוא דלקת ריאות-שאיפתית שהיא הסבירה ביותר להתרחש אם חומרים אורגניים נשאפים לריאות או בחולים שסובלים מדרכי אוויר בלתי מוגנים.
סיבוכים אחרים שיכולים להתרחש היפוקסיה, דימום מהאף, היפונתרמיה, הרעלת מים, קצב לב איטי או פגיעה פיזית בבטן.
הנחיה נגדית

הנחיה להימנע משטיפת קיבה חלה אצל אנשים חולים, בעלי סיכון לדימום או בעלי קושי נשימתי. הנחיית הימנעות קיימת גם כאשר ההרעלה נובעת ממזון, או רעלים להם יש תרופה יעילה. ההנחיה נובעת מחשש לניקוב של הקיבה והמעיים.
ראו גם

קיבה
מערכת העיכול
ניתוחים
הרעלות
דימום במערכת העיכול
היפותרמיה
לקריאה נוספת

Dart, Richard C. "Medical Toxicology." Lippincott Williams & Wilkins, 2004.
Dugdale, David C., III, MD. "Stomach Acid Test." Medline Plus, U.S. National Library of Medicine, National Institutes of Health. Nov. 11, 2010. (July 4, 2011).
Jamieson, Elizabeth Marion, Janice M. McCall, Lesley A. Whyte. "Clinical Nursing Practices." Elsevier Health Sciences, 2002.
National Institute on Aging. "Hyperthermia: Too Hot for Your Health." U.S. National Institutes of Health. (July 10, 2011).
University of Maryland Medical Center. "Gastric Suction - Overview." (July 10, 2011). http://www.umm.edu/ency/article/003882.htm
Greene S, Harris C, Singer J. Gastrointestinal decontamination of the poisoned patient. Pediatr Emerg Care. 2008;24:176-178.
Kates, Laura W., MD. "Cooling Techniques for Hyperthermia." Medscape Reference. (July 7, 2011). http://emedicine.medscape.com/article/149546-overview#a01
הערות שוליים

↑  Gary R. Fleisher; Stephen Ludwig; Benjamin K. Silverman (2002). Synopsis of pediatric emergency medicine. Lippincott Williams & Wilkins. pp. 409–. ISBN 978-0-7817-3274-1. נבדק ב-4 באוגוסט 2010. {{cite book}}:  (עזרה)
↑  Laura W Kates; Erik D Schraga (12 בדצמבר 2008). "Cooling Techniques for Hyperthermia: Treatment & Medication". eMedicine. Omaha, Nebraska, USA: Medscape. p. 2. נבדק ב-3 נוב' 2010. {{cite web}}:  (עזרה)
↑  Vale JA, Kulig K; American Academy of Clinical Toxicology; European Association of Poisons Centres and Clinical Toxicologists. (2004). "Position paper: gastric lavage". J Toxicol Clin Toxicol. 42 (7): 933–43. doi:10.1081/CLT-200045006. PMID 15641639.{{cite journal}}:  תחזוקה - ציטוט: multiple names: authors list (link)
↑  "BestBets: Method of gut decontamination".
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
תיאודור הנדריק ואן דה פלדה

| --- | --- |
אין תמונה חופשית
 לידה:  12 בפברואר 1873 לייוורדן, הולנד 
 פטירה:  27 באפריל 1937 (בגיל 64) לוגאנו, שווייץ 
 ענף מדעי:  סקסולוגיה 
 מקום לימודים:  אוניברסיטת ליידן 
 
תיאודור הנדריק ואן דה פֶלְדֶה (בהולנדית: Theodoor Hendrik van de Velde ; ‏ 12 בפברואר 1873, לייוורדן – 27 באפריל 1937 ליד לוקרנו בהתרסקות מטוס) היה רופא וגינקולוג הולנדי ששימש כמנהל המכון הגינקולוגי בהארלם.
ביוגרפיה

ספרו "Het volkomen huwelijk" ("הנישואים המושלמים") משנת 1926 הביא לו פרסום בינלאומי מיידי. הספר דגל בידע ובחושניות בחיים האירוטיים. בגרמניה הגיע "Die vollkommene Ehe" להדפסה של המהדורה ה-42 בשנת 1932, למרות העובדה שהוא הוכנס לרשימת הספרים האסורים על ידי הכנסייה הקתולית.
מטפלת מינית גרמנייה-אמריקאית וניצולת השואה ד"ר רות וסטהיימר, הידועה בכינויה ד"ר רות, אמרה שזה הספר הראשון בנושא מין שהייתה לה הזדמנות לקרוא כמה עמודים ממנו, כשהייתה ילדה בת עשר בפרנקפורט, גרמניה.
בשוודיה הפרוטסטנטית והסוציאל-דמוקרטית, הספר "Det fulländade äktenskapet" היה ידוע ברבים, אם כי נחשב לפורנוגרפיה ולא מתאים לקוראים צעירים עוד בשנות ה-60. התרגום לאנגלית, "Ideal Marriage: Its Physiology and Technique", היה היצירה הידועה ביותר בנושא זה במשך כמה עשורים, הודפסו מחדש 46 מהדורות, והספר נמכר בהרבה יותר מחצי מיליון עותקים.
בשנת 1905 הראה ואן דה פלדה שנשים מבייצות רק פעם אחת בכל מחזור וסת.
הערות שוליים

↑  "The Forbidden Books of Youth". The New York Times. 6 ביוני 1993. {{cite news}}:  (עזרה)
↑  "A Brief History of Fertility Charting". FertilityFriend.com. נבדק ב-2006-06-18.
| --- | --- |
בקרת זהויות :  NLI: 987007271044805171  PLWABN: 9810673490505606  BIBSYS: 17108  BNE: XX1475897  CANTIC: a11755453  CiNii: DA04022763  GND: 117368903  ISNI: 0000 0000 8247 3813  LCCN: n80034458  LNB: 000043870  NDL: 00459631  NKC: jx20041216014  NLA: 54957018  NLG: 65833  NLK: KAC2018H7615  NSK: 000095686  NTA: 068468121  RERO: 02-A012747242  SELIBR: 200617  SUDOC: 093955596  Trove: 1601003  VcBA: 495/319313  VIAF: 62522321   WorldCat (עם VIAF): 62522321
שרקרק ארגמני

| שרקרק ארגמני |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: כחלאים
תת־סדרה:: תרופודה
משפחה:: שרקרקיים
סוג:: שרקרק
מין:: שרקרק ארגמני
שם מדעי
 Merops nubicoides
תחום תפוצה


שְׁרַקְרַק אַרְגְּמָנִי או שרקרק ארגמני דרומי (שם מדעי: Merops nubicoides) הוא מין שרקרק מסדרת הכחלאים החי בערבות אפריקה וקרוב משפחתו של השרקרק המצוי, החי בישראל. במראהו הוא דומה למין שרקרק ארגמני צפוני אך בעל גרון אדמוני ולא כחול.
מאפיינים

השרקרק מצוי בסוואנות באפריקה שמתחת לקו המשווה בקוואזולו-נטאל, נמיביה, גבון, הרפובליקה הדמוקרטית של קונגו ובקניה.
זהו עוף צבעוני, כמו רוב השרקרקים. צבע נוצותיו אדום-ורוד, עם ראש וקצוות כנפיים כחולים בהירים. המקור שחור ופס כהה עובר על העיניים. לזנב שני דגלי נוצות ארוכים.
השרקרקים מקננים בקירות של  אבני חול או עפר בגדות נהר ושפכי נהרות, בהם הם מתקבצים בלהקות גדולות. באמצעות מקורם הארוך הם חופרים מחילה ארוכה ובה הנקבה מטילה 2–5 ביצים,  המוגנות מטורפים. השרקרקים האדומים נודדים לזימבבואה בין אוגוסט לנובמבר ומשם לדרום אפריקה לחודשי הקיץ. בסוף הקיץ הם חוזרים לאזור המשווני.
המזון העיקרי של השרקרקים הארגמניים הוא דבורים, אותן הם צדים במקורם, חובטים אותן כנגד ענף כדי להורגן וגם משפשפים כדי להיפטר מהעוקץ הארסי.
שרקרקים אלה צופים בדבורים ובחרקים מעמדות תצפית,  שכוללות גם בעלי חיים. כלומר, הם יושבים על גבן של חיות אפריקניות נפוצות כמו אנטילופות, יענים, זברות וג'ירפות ואפילו על גבה של החוברה האפריקנית. גם פילים אפריקניים, המבריחים בלכתם חרקים, מושכים להקות של שרקרקים, וגם שריפות טבע,  המניסות מאות חרקים מהאדמה לאוויר. השרקרקים גם חוטפים חרקים, הבורחים מחיות אחרות ואפילו ממכוניות נוסעות.
גלריה

שרקרק עף סמוך לחוברה אפריקנית
שרקרקים ארגמניים מתלווים לקלאויים אדומי פנים
ראו גם

שרקרק ירוק
שרקרק מצוי
חוברה אפריקנית
הערות שוליים

↑  שרקרק ארגמני באתר הרשימה האדומה של IUCN
ערך זה הוא קצרמרבנושא עופות. אתם מוזמנים לתרום לוויקיפדיה ו.
שרקרק אדום-גרון

| שרקרק אדום-גרון |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: כחלאים
תת־סדרה:: תרופודה
משפחה:: שרקרקיים
סוג:: שרקרק
מין:: שרקרק אדום-גרון
שם מדעי
 Merops bulocki ‏וייו, 1817
תחום תפוצה


שרקרק אדום-גרון (שם מדעי: Merops bulocki) הוא מין של עוף ממשפחת השרקרקיים ומהסוג שרקרק, החי באפריקה שמדרום לסהרה.
מאפיינים

אורכו של שרקרק זה עד 22 סנטימטרים כולל הזנב. הכנפיים והראש ירוקים. הגחון בצבע כחול. הבטן צהובה. הסנטר והגרון בצבע אדום וזה מה שהעניק לשרקרק את שמו.
תפוצה

השרקרק נפוץ במדינות הבאות: בנין, בורקינה פאסו, קמרון, הרפובליקה המרכז-אפריקאית, צ'אד, הרפובליקה הדמוקרטית של קונגו, חוף השנהב, אתיופיה, גמביה, גאנה, גינאה, גינאה ביסאו, מאלי, מאורטניה, ניז'ר, ניגריה, סנגל, סיירה לאון, סודאן, טוגו ואוגנדה. בית הגידול של מין זה הוא בעיקר סוואנות עם עצים.
אקולוגיה

מין זה מקנן כול השנה במנהרות שנחפרו מתחת לאדמה. מין זה ניזון בעיקר מדבוריים וחרקים אחרים.
הערות שוליים

↑  שרקרק אדום-גרון באתר הרשימה האדומה של IUCN
↑  Fry, C. Hilary; Fry, Kathie (2010). Kingfishers, Bee-eaters and Rollers. Bloomsbury Publishing. p. 259. ISBN 978-1-4081-3525-9.
↑  Fry, H.; Boesman, P. (2016). "Red-throated Bee-eater (Merops bulocki)". Handbook of the Birds of the World Alive. Lynx Edicions, Barcelona. נבדק ב-16 באוקטובר 2016. {{cite web}}:  (עזרה)
שטח דירה

שטח דירה הוא ערך המבטא גודל של דירה.
על אף שהשימוש בדירת מגורים נעשה בחלל התחום בין רצפתה, תקרתה ובקירותיה החיצוניים, נהוג לכמת את גודל הדירה במדידת שטחה ולא במדידת נפחה שנחשבת למדידה מורכבת יותר. בנוסף, התועלת המופקת מהחלל שמעל לגובה הפנימי המזערי התקני (250 ס"מ) נמוכה.
קיימות עשרות שיטות מדידה של שטח הדירה. השיטות נבדלות זו מזו בהכללה או השמטה של שטחים בנויים כגון: שטח שמתחת לקירות הפנים, שטח שמתחת לקירות החוץ ולקירות משותפים, שטח המדרגות בדירות רב מפלסיות, שטח יחסי בשטחים משותפים קומתיים (כגון חדר מדרגות, פירי מעליות, ושטחים טכניים), שטח יחסי בשטחים המשותפים בכלל הבניין (מבואה, חדרים טכניים, חדר אשפה וכיוצא בזה). ההפרשים בין שיטות המדידה השונות עשויים להגיע לעשרות רבות של אחוזים. ההפרש בין השיטות גדל בבניה מודרנית מאחר שבה ריבוי שטחים משותפים ביחס לבניה ישנה (פירי מעליות, חללים ופירים למערכות טכניות, מעברים ומבואות רחבים, תקנות כיבוי אש המחייבות ניתוק פירי מדרגות ועוד).
הגדרת שטח דירה בישראל

מאז קום המדינה נקבעו על ידי השלטון המרכזי והמקומי בישראל הגדרות רבות של שטח דירה. ההגדרות נדרשו לצורכי מרשם, מיסוי ולקביעת אמות מידה לתמריצים ולסובסידיות בענף הבניה. חלק מההגדרות היו חסרות בהתייחסות למניין חלקים מסוימים בנכס והיו נתונות לפרשנות.
לנוכח ריבוי ההגדרות הרשמיות לשטח דירה והפרשנות להן וכתוצאה מהחיכוך בין האזרח לרשויות באשר לנתון השטח לעניין חיובים ומיסים, הוקמה במשרד המשפטים בסוף שנת 2005 ועדה מקצועית בראשות אייל יצחקי לקביעת תקן להגדרה אחידה של שטח דירה. בספטמבר 2006 סיימה הוועדה את עבודתה ופרסמה את תקן 9.0 שבו נקבעה ההגדרה אחת שטח הדירה מתוך כוונה ליצירת מתאם גבוה בין נתון השטח לבין השווי והתועלת הפוטנציאלית מהדירה. בשל כך לא הוכללו בה שטחים קומתיים משותפים או שטחים בנויים אחרים שמוצמדים קניינית אך אינם צמודים פיזית לדירה
התקן הביא לאחידות ולקיצור הליכי הכרעה בהשגות בסכסוכים שומתיים הקשורים לשטח דירה (כגון היטל השבחה, דמי היתר וכיוצא בזה) והביא לצמצום בכמות ההשגות.[דרוש מקור]
בשנת 2008 אושר ביוזמת משרד הבינוי והשיכון תיקון לחוק המכר התיקון אימץ את הגדרת שטח הדירה שבתקן 9.0 וחייב יזמים לציין במפרט (שהוא אחד הנספחים לחוזה המכר) את שטח הדירה. עד לתיקון זה לחוק המכר נמנעו יזמים מלציין בחוזה את שטח הדירה הנמכרת.
שטח דירה חד מפלסית בתקן ובחוק המכר הוגדר כשטח פנים הדירה בתוספת שטח היטל קירות החוץ ומחצית שטח היטל הקירות המשותפים. במניין השטחים יכללו מרפסות מקורות, ממ"ד, מחסנים ושטחי שרות מקורים ובלבד שהם צמודים פיזית לדירה, קיימת אליהם כניסה ישירה מהדירה ואין אליהם כניסה מדירות אחרות. לא ייכללו בשטח הדירה משטחים בלתי מקורים כגון מרפסות שמש, גג צמוד, חצר וכיוצא באלה). בדירות רב מפלסיות ייכלל בשטח הדירה בנוסף שטח היטל גרמי המדרגות. שטח המדרגות יתווסף לשטח המפלס שממנו הן עולות. לפיכך, שטח המדרגות שיתווסף לשטח הדירה יהיה שטח ההיטל של הגרם מוכפל במספר הקומות שבתוך הדירה פחות אחד (לדוגמה בדירה בת שלוש קומות, יחושב היטל המדרגות פעמיים). שטח מרתף שהוא חלק מדירה יכלל בשטח הדירה אך יוצג בנפרד ויחושב גם הוא ככולל קיר חיצוני בעל עובי תאורטי של 20 סנטימטר, שטחים מקורים בתקרה משופעת (כגון עליית גג מתחת לרעפים) ימדדו עד לגובה התקני (שטחים שמתחת לגובה התקני לא ייספרו כלל).
לאחר אישור התקן ותיקון חוק המכר, מונו צוותי בדיקה לקראת החלת הגדרת שטח דירה הנבחרת גם בטאבו וברשויות המקומיות השונות לעניין חיוב בארנונה (ערב תיקון חוק המכר נהגו על פי שיטות רבות ושונות לעניין חיובי ארנונה). בתחילת שנת 2017 המליצה ועדה "להפחתת הנטל הרגולטורי" שמונה בהחלטת ממשלה לאמץ את תקן 9.0 גם במרשם המקרקעין. נכון ל-2017, בשל קשיים משפטיים, קשיים טכניים, סוגיות תקציב ושאלת הצורך בתיקון מאגרי מידע גדולים, טרם הוחלה ההגדרה המוסכמת ברשויות המקומיות. לכן שטח דירה שנרשם בחוזה הרכישה בהתאם להוראות משרד הבינוי והשיכון ומשרד המשפטים יהיה גדול מהשטח שנרשם בטאבו שבמשרד המשפטים עד להטמעת החלטת הוועדה להפחתת הנטל הרגולטורי ושונה מהשטח שלפיו תיגבה הארנונה. ביום 1/1/2020, הוחל הנוהל החדש, שהתאים בין שטח הדירה לפי תקן 9, לבין השטח לרישום בטאבו.
הגדרת שטח דירה בישראל > פרוט ההגדרות העיקריות לשטח דירה

להלן טבלה פשטנית לחלקים שנכללים בשטח דירה על פי ההגדרות הרשמיות העיקריות:
| הגדרת שטח | רצפה ללא מרפסות | היטל קירות פנים | מרפסת מקורה | היטל קירות חוץ ומשותפים | חלק יחסי בשטח משותף קומתי | חלק יחסי בשטח משותף בבניין | משטחים בלתי מקורים | גובה מזערי למניין שטח | הערות |
| --- | --- | --- | --- | --- | --- | --- | --- | --- | --- |
| טאבו 1 (שטח "נטו־נטו" או "שטח ספונג'ה") | כן | לא | לא | לא | לא | לא | לא | אין קביעה | היה נהוג במרשם המקרקעין עד לשנות ה-60. נכון ל-2017, שטח דירות שנרשמו בתקופה זו מופיע עדיין בהתאם למדידה זו. זוהי הגדרת השטח המצמצמת ביותר. |
| טאבו 2 | כן | כן | לא | לא | לא | לא | לא | אין קביעה | היה נהוג במרשם המקרקעין משנות ה-60 עד לסוף שנות ה-80. נכון ל-2017, שטח דירות שנרשמו בתקופה זו מופיע עדיין בהתאם למדידה זו. |
| טאבו 3 | כן | כן | כן | לא | לא | לא | לא | אין קביעה | ההגדרה הנהוגה במרשם המקרקעין החל מ-2012. השטח המתקבל במדידה זו נמוך מהשטח המופיע בחוזה המכירה. |
| "שטח פנים דירה" | כן | כן | כן | לא | לא | לא | לא | גובה תקני | הוגדר בתקן 975 של מכון התקנים הישראלי. התקן דומה למדידת טאבו 3, מלבד הוראות בדבר גובה פנימי מזערי. |
| "שטח אפקטיבי" | כן | כן | כן | כן | לא | לא | לא | גובה תקני | הוגדר בתקן 975 של מכון התקנים הישראלי. התקן דומה לתקן 9 אך אינו קובע הוראות לגבי היטל מדרגות ולגבי מדידת קירות מרתף. השיטה אינה בשימוש עוד. |
| תקן 9.0 וחוק המכר ("שטח פלדלת") | כן | כן | כן | כן | לא | לא | לא | גובה תקני | הוגדר על ידי הוועדה לתקינה שמאית במשרד המשפטים ועל ידי משרד הבינוי והשיכון. ההגדרה טרם אומצה על ידי הטאבו ועל ידי חלק מהרשויות המקומיות. |
| "שטח נומינלי" | כן | כן | כן | כן | כן למעט ממ"ק ומבואה | לא | לא | גובה תקני | הוגדר בתקן 975 של מכון התקנים הישראלי. השיטה אינה בשימוש עוד. |
| שטח "ברוטו ברוטו" | כן | כן | כן | כן | כן | לא אחיד | לא |  | הגדרה לא רשמית. לא קיימת לגביה אחידות בהכללת שטח יחסי בכלל השטחים המשותפים בבניין. הייתה בשימוש בקרב חלק מהיזמים בעלוני שיווק לפני אישור תיקון לחוק המכר. |
| שטח לארנונה | כן | כן | בדרך כלל כן | לא אחיד | לא אחיד | לא אחיד | לא אחיד | לא אחיד | כל רשות מקומית קובעת הגדרה באופן עצמאי ומנותק באמצעות צו ארנונה. ועדה שהוקמה ביוזמה ממשלתית להאחדת נושא הארנונה בכללותו (לא רק שטח) טרם מסרה מסקנותיה. |
הערות ובאורים לטבלה:
קיימות הגדרות נוספות לשטח דירה. חלקן אינן בשימוש עוד אך מופיעות עדיין במסמכים רשמיים.
בכל השיטות נכלל שטח הרצפה הכלוא בין קירותיה החיצוניים והפנימיים של הדירה ובכולן לא נמדד שטח בלתי מקורה כגון מרפסת שמש או גג צמוד.
הפערים בין השיטות גדולים יותר בבניה חדשה לנוכח ריבוי שטחי שירות משותפים, מתקנים משותפים וכיוצא באלה.
בכל אחת מהגדרות השטח הוראות הנוגעות לאופן המדידה של חלקים מסוימים בנכס כגון מרתפים, מדרגות, חללים נמוכים ועוד.